**Návrh**

Zmluva na zabezpečenie doručovania dokladov formátu ID1

**č. SE-VO1-2022/002712-**

uzavretá podľa § 610 a nasledujúcich zákona č.513/1991 Zb. Obchodný zákonník v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.)

(ďalej len „Zmluva“)

**Článok 1**

 **ZMLUVNÉ STRANY**

**Objednávateľ:**

Názov: **Slovenská republika, zastúpená Ministerstvom vnútra Slovenskej republiky**

Sídlo: Pribinova 2, 812 72 Bratislava

V zastúpení: Mgr. Ján Lazar, štátny tajomník Ministerstva vnútra Slovenskej republiky
 na základe plnej moci č. p. SL-OPS-2021/001914-079 zo dňa 07.04.2021

IČO: 00 151 866

Bankové spojenie: Štátna pokladnica, Radlinského 32, 810 05 Bratislava, SR

IBAN: SK78 8180 0000 0070 0018 0023

BIC/SWIFT kód:    SPSRSKBA

(ďalej len „Objednávateľ“)

a

**Poskytovateľ:**

Názov:

Sídlo:

Štatutárny zástupca:

IČO:

DIČ:

IČ DPH:

Bankové spojenie:

Číslo účtu:

BIC/SWIFT:

Tel:

Fax:

e-mail:

(ďalej len „Poskytovateľ“)

(Objednávateľ a Poskytovateľ ďalej spolu len „**Zmluvné strany**“ alebo každý samostatne aj ako „**Zmluvná strana**“)

**Článok 2**

**PREAMBULA**

* 1. Zmluvné strany uzatvárajú túto Zmluvu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XX/2022 dňa XX.0X.2022 pod značkou XXXX -XXX (ďalej len „VO“).
	2. Základným účelom tejto Zmluvy je v súlade s výsledkom VO a Prílohou č.1 Opis predmetu zákazky, technické požiadavky tejto Zmluvy, použitou v súťažných podkladoch VO, zabezpečenie doručovania polykarbonátových mikroprocesorových dokladov formátu ID1 vo forme polykarbonátovej karty z Národného personalizačného centra Prezídia Policajného zboru, Vápencová 36, 840 09 Bratislava – Devínska Nová Ves (ďalej len „ NPC P PZ) na adresu určenú majiteľom dokladu formátu ID1 s pobytom alebo sídlom na území Slovenskej republiky v štandardne uzatvorených obálkach s okienkom adresáta (tak ako je tento pojem zadefinovaný v Zmluve a  v Prílohe č. 1, 2, 3 a 4 Zmluvy), ktoré bude v súlade s touto Zmluvou poskytovať Poskytovateľ Objednávateľovi.
	3. Objednávateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
	4. Poskytovateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.

**Článok 3**

**PREDMET ZMLUVY**

* 1. Predmetom tejto Zmluvy je záväzok Poskytovateľa, za podmienok dohodnutých v tejto Zmluve, doručovať zásielky Objednávateľa (ďalej len „zásielky“) pre určených príjemcov v zmysle  článku 2, bodu 2.2 tejto Zmluvy (ďalej aj ako „služby“) a záväzok Objednávateľa zaplatiť za doručenie zásielky cenu podľa článku 6 tejto Zmluvy.
	2. Zásielkami sa pre účely tejto zmluvy rozumejú  štandardné uzatvorené obálky s okienkom adresáta obsahujúce doklad formátu ID1 s označením ich príjemcu.
	3. Miestom odosielania zásielok je NPC P PZ.
	4. Príjemcami zásielok sú fyzické a právnické osoby s pobytom, alebo sídlom v Slovenskej republike alebo iné oprávnené osoby v zmysle Poštových podmienok – Všeobecná časť.
	5. Náhradným príjemcom sú útvary Policajného zboru – oddelenia dokladov odboru poriadkovej polície okresných riaditeľstiev Policajného zboru a ich vysunuté pracoviská, ktoré sú uvedené v elektronickom podacom hárku.

**Článok 4**

**PRÁVA A  POVINNOSTI OBJEDNÁVATEĽA**

* 1. Objednávateľ sa zaväzuje:
		1. Zabezpečiť riadne a čitateľné označenie zásielok adresnými údajmi jednotlivých príjemcov a dohodnutým čiarovým kódom.
		2. Oboznámiť zodpovedných pracovníkov NPC P PZ o spôsobe odovzdávania zásielok Poskytovateľovi vrátane dohodnutých množstiev pre jednotlivé oblasti.
		3. Oboznámiť zodpovedných pracovníkov oddelení dokladov odborov poriadkovej polície okresných riaditeľstiev Policajného zboru podľa článku 3, bodu 3.5 tejto Zmluvy o spôsobe prijímania nedoručených zásielok od Poskytovateľa.
		4. Zasielať Poskytovateľovi prostredníctvom elektronického komunikačného modulu elektronický podací hárok.
		5. Zabezpečiť uzatvorenie každej plastovej prepravky dvomi plombami, pričom jedna plomba bude obsahovať čiarový kód a jedna plomba bude bez čiarového kódu. V prípade, že obsahom prepravky budú aj „expresné“ zásielky, aj neexpresné zásielky, budú obidve plomby obsahovať čiarový kód.
		6. V mieste odosielania zásielok v pracovných dňoch v čase od 12.30 do 13.00 odovzdávať Poskytovateľovi prepravky zapečatené plombami Poskytovateľa.
		7. Akúkoľvek zmenu času odovzdávania zapečatených prepraviek, resp. mimoriadne odosielanie zapečatených prepraviek bezodkladne oznámiť oprávnenej osobe Poskytovateľa.
		8. Označiť prepravku, ktorá bude obsahovať „expresné“ zásielky.
		9. Údaje o kuriéroch Poskytovateľa budú spracovávané len za účelom plnenia tejto Zmluvy.

**Článok 5**

**PRÁVA A  POVINNOSTI POSKYTOVATEĽA**

5.1 Ak má Poskytovateľ v úmysle zadať plnenie, ktoré je predmetom tejto Zmluvy subdodávateľom, môže tak urobiť iba s predchádzajúcim písomným súhlasom Objednávateľa, ktorý takýto bez závažného a opodstatneného dôvodu neodoprie. V takomto prípade Poskytovateľ zodpovedá rovnako, akoby túto Zmluvu plnil sám.

* 1. V Prílohe č. 5 tejto Zmluvy sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	2. Poskytovateľ je oprávnený zmeniť subdodávateľa iba s predchádzajúcim písomným súhlasom Objednávateľa. Poskytovateľ je pritom povinný oznámiť Objednávateľovi údaje podľa bodu 5.2 tohto článku Zmluvy o novom subdodávateľovi. Poskytovateľ je povinný Objednávateľovi oznámiť akúkoľvek zmenu údajov u subdodávateľov, uvedených v Prílohe č.5 tejto Zmluvy, a to bezodkladne.
	3. V prípade zmeny subdodávateľa je Poskytovateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	4. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
	5. Poskytovateľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Poskytovateľa v zmysle zákona 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“).
	6. Ak sa budú na strane Poskytovateľa ako Zmluvnej strany podieľať viaceré subjekty, práva z tejto Zmluvy voči Objednávateľovi môže uplatňovať výlučne vedúci Poskytovateľ: .........., IČO:......... Vedúci Poskytovateľ podľa predchádzajúcej vety je oprávnený vykonávať fakturáciu v mene Poskytovateľov, a tiež je za Poskytovateľov výlučne tento oprávnený vykonávať iné práva voči Objednávateľovi vyplývajúce z tejto Zmluvy alebo zo všeobecne záväzných právnych predpisov platných na území SR, pokiaľ táto Zmluva (vrátane príloh) v konkrétnom prípade neurčí inak. Subjekty na strane Poskytovateľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.
	7. Poskytovateľ vyhlasuje, že v čase uzatvorenia tejto Zmluvy má splnené povinnosti, ktoré mu vyplývajú zo zákona o registri partnerov verejného sektora. V prípade, ak sa budú na strane Poskytovateľa ako Zmluvnej strany podieľať viaceré subjekty, podmienku podľa predchádzajúcej vety musia splniť všetky tieto subjekty, ak im táto povinnosť vyplýva zo zákona o registri partnerov verejného sektora.
	8. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Zmluvy.
	9. Poskytovateľ sa zaväzuje:
		1. Doručovať zásielky nasledujúci pracovný deň po ich prevzatí jednotlivým príjemcom.
		2. Skontrolovať neporušenosť plomb a neporušenosť označenia prepraviek pred prevzatím prepraviek z pracoviska NPC P PZ a pred otvorením prepraviek.
		3. Potvrdiť prevzatie zásielok na doručenie v elektronickom podacom hárku a informáciu o tom okamžite zaslať cez elektronický komunikačný modul do informačného systému Ministerstva vnútra SR.
		4. Informáciu o doručení zásielky príjemcovi zasielať cez elektronický komunikačný modul do informačného systému Ministerstva vnútra SR v deň doručenia.
		5. Všestranne chrániť záujmy Objednávateľa, najmä s ohľadom na ochranu prepravy zásielok proti škodám, ktoré by mohli vzniknúť pri preprave zásielok a to najmä ich odcudzením. O strate, poškodení alebo odcudzení zásielky okamžite informovať Objednávateľa.
		6. Oznámiť akékoľvek nepravidelnosti, ktoré by mohli mať vplyv na dodržanie lehoty dopravy (napríklad poveternostné podmienky, dopravné nehody, neprítomnosť oprávnenej osoby, ktorá môže konať v záležitostiach odovzdávania a preberania zásielok Poskytovateľovi a pod. zabraňujúce doručeniu zásielok v dohodnutom čase) bezodkladne odboru dokladov a evidencií prezídia Policajného zboru na tel. č. 09610 50357, fax č. 09610 59145 a pracovisku NPC P PZ na tel. č. 09610 58801, fax. č. 09610 59154.
		7. Doručiť zásielky, ktoré neboli ani po opakovanom pokuse o doručenie doručené príjemcovi, po uplynutí úložnej doby na oddelenie dokladov odboru poriadkovej polície okresného riaditeľstva Policajného zboru, ktoré je uvedené v elektronickom podacom hárku. Zásielky budú počas úložnej doby, ktorá je max 7 kalendárnych dní, uložené na príslušnom oblastnom uzle Poskytovateľa pod uzáverou.
		8. Poskytnúť Objednávateľovi potrebný počet prepraviek a plomb dvoch druhov, t. j. s čiarovým kódom a bez čiarového kódu.
		9. **Zástupca Poskytovateľa (kuriér) sa pri preberaní zásielky preukáže dokladom/potvrdením vystaveným štatutárnym zástupcom Poskytovateľa a potvrdeným Poskytovateľom na meno zamestnanca preberajúceho zásielku. Zástupca Objednávateľa skontroluje doklad a správnosť predložených dokladov.**

**Článok 6**

**CENA A PLATOBNÉ PODMIENKY**

* 1. Dohodnutá cena za každú prepravovanú zásielku podľa tejto Zmluvy smerom z pracoviska NPC P PZ na adresu príjemcov, prípadne na adresy podľa článku 3, bodu 3.5 tejto Zmluvy a v súlade s touto Zmluvou, je stanovená v zmysle zákona NR SR č. 18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon č. 18/1996 Z.z. o cenách a je uvedená v nasledovnej tabuľke:

|  |  |  |  |  |  |  |
| --- | --- | --- | --- | --- | --- | --- |
| **Názov** | **Celkové predpokladané množstvo zásielok** | **Jednotková cena bez DPH v EUR** | **Celková cena za predpokladané množstvo** **v EUR bez DPH**  | **Sadzba DPH** **v %** | **Výška DPH** **v EUR** | **Celková cena za predpokladané množstvo** **v EUR s DPH** |
| Doručovanie dokladov formátu ID1  | 3 600 000 |  |  |  |  |  |

* 1. Spätné preberanie prázdnych prepraviek od Poskytovateľa na pracovisku v NPC P PZ nie je spoplatňované a  je neoddeliteľnou súčasťou poskytovania služieb Poskytovateľom Objednávateľovi v zmysle tejto Zmluvy.
	2. Cenu za služby, realizované v súlade s podmienkami uvedenými v tejto Zmluve, Objednávateľ uhradí na základe faktúr, vyhotovených a doručených Poskytovateľom v zmysle zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“) a ostatných všeobecne záväzných právnych predpisov platných na území SR.
	3. Poskytovateľovi vznikne právo vyhotoviť faktúru za poskytnutie služieb v jednotlivých kalendárnych mesiacoch po písomnom odsúhlasení Protokolu o počte prepravených zásielok za príslušné fakturačné obdobie (ďalej len „protokol“) povereným pracovníkom NPC P PZ, s uvedením mena, funkcie, podpisom a  dátumom potvrdenia údajov v protokole, ktorý tvorí Prílohu č.4 tejto Zmluvy. Protokol môže byť zo strany Objednávateľa potvrdený najskôr v prvý pracovný deň kalendárneho mesiaca, nasledujúcom po mesiaci, v ktorom sa uskutočnilo plnenie tejto Zmluvy. Faktúry bude Poskytovateľ vystavovať jedenkrát mesačne po ukončení kalendárneho mesiaca, v ktorom bolo realizované plnenie tejto Zmluvy.
	4. Vyhotovenú faktúru je Poskytovateľ povinný doručiť na adresu:

 Ministerstvo vnútra Slovenskej republiky

Sekcia ekonomiky

 Odbor hospodárskeho zabezpečenia

 Košická 47

 812 72 Bratislava

* 1. Splatnosť faktúry je tridsať (30) dní odo dňa doručenia faktúry Objednávateľovi zo strany Poskytovateľa za predpokladu, že doručená faktúra bude spĺňať všetky náležitosti daňového dokladu a podmienky podľa tohto článku Zmluvy.
	2. Faktúra bude Objednávateľovi doručená v troch (3) vyhotoveniach a bude obsahovať okrem iných náležitostí v zmysle tejto Zmluvy aj náležitostí podľa § 74 ods. 1 zákona č. 222/2004 Z. z. nasledujúce údaje:
1. presný názov a adresu Objednávateľa a Poskytovateľa,
2. identifikačné číslo Objednávateľa a Poskytovateľa,
3. identifikačné číslo pre DPH Poskytovateľa,
4. bankové spojenie a číslo účtu Poskytovateľa,
5. cenu za množstvo prepravených zásielok v uplynulom kalendárnom mesiaci v EUR bez DPH a s DPH,
6. sadzbu DPH v % a výšku DPH v EUR,
7. v obsahu faktúry sa uvedie číslo tejto Zmluvy,
8. poradové číslo faktúry a dátum jej vyhotovenia,
9. firemnú pečiatku Poskytovateľa a podpis(y) oprávnených zástupcov Poskytovateľa,
10. prílohou faktúry bude originál protokolu v zmysle bodu 6.4 tohto článku Zmluvy a zoznam počtu prepravených zásielok za uplynulý kalendárny mesiac od Poskytovateľa.
	1. V prípade, že doručená faktúra nebude spĺňať všetky podmienky podľa bodu 6.7 tohto článku Zmluvy, Objednávateľ je oprávnený vrátiť faktúru Poskytovateľovi, pričom nová lehota splatnosti tridsať (30) dní začne plynúť dňom doručenia novej faktúry vyhotovenej Poskytovateľom.
	2. Obálka, v ktorej bude faktúra doručovaná Poskytovateľom, bude označená nápisom „FAKTÚRA“. Faktúru je potrebné poslať ako doporučenú zásielku s doručenkou, resp. kuriérom alebo doručiť osobne na adresu Objednávateľa podľa bodu 6.5 tohto článku tejto Zmluvy.
	3. Úhrada faktúry bude zabezpečená bezhotovostným platobným stykom prostredníctvom bankového účtu Objednávateľa uvedeného v čl. 1 tejto Zmluvy na bankový účet Poskytovateľa uvedený v čl. 1 tejto Zmluvy.
	4. Cenu predmetu Zmluvy dohodnutú v bode 6.1 tohto článku Zmluvy je možné meniť pri zmene colných a daňových predpisov a v súlade so zákonom č. 343/2015 Z. z.. Cena sa považuje za uhradenú dňom odpísania finančných prostriedkov z účtu Objednávateľa.

**Článok 7**

**ZODPOVEDNOSŤ ZA ŠKODU**

* 1. Zodpovednosť za škodu na zásielke sa riadi ustanoveniami § 622 a § 624 Obchodného zákonníka.
	2. Pri zistení škody spíšu Zmluvné strany protokol o škode, ktorý podpíšu oprávnené osoby Objednávateľa alebo príjemcov a Poskytovateľa.
	3. Ak vznikne príjemcovi zásielky škoda v dôsledku oneskoreného doručenia alebo nedoručenia zásielky, náhradu škody si príjemnca zásielky uplatňuje priamo u Poskytovateľa.

**Článok 8**

**ZMLUVNÉ POKUTY A ÚROK Z OMEŠKANIA**

* 1. V prípade nedodržania zmluvných podmienok v zmysle čl. 5 tejto Zmluvy je Objednávateľ oprávnený požadovať od Poskytovateľa zaplatenie zmluvnej pokuty vo výške 0,04 % z faktúrovanej sumy podľa čl. 6 bod 6.4 tejto Zmluvy za každý aj začatý deň omeškania.
	2. V prípade omeškania Objednávateľa s úhradou splatnej faktúry, je Poskytovateľ oprávnený fakturovať úrok z omeškania v zákonom stanovenej výške z fakturovanej sumy za každý aj začatý deň omeškania.
	3. Zaplatením zmluvnej pokuty Poskytovateľom Objednávateľovi nie je dotknutý nárok na náhradu škody, ktorá vznikla Objednávateľovi pri plnení tejto Zmluvy.

**Článok 9**

**OPRÁVNENÉ OSOBY**

* 1. Za účelom nevyhnutnej koordinácie zmluvných strán pri plnení tejto Zmluvy, Objednávateľ menuje ako oprávnené osoby:

**zmluvné vzťahy:**............, tel.č. ......, email:...........

**prevádzkové záležitosti:**............, tel.č. ......, email:...........

 **fakturácia:** ............, tel.č. ......, email:...........

* 1. Poskytovateľ menuje za účelom nutnej koordinácie zmluvných strán ako oprávnené osoby:

**zmluvné vzťahy:**............, tel.č. ......, email:...........

**prevádzkové záležitosti:**............, tel.č. ......, email:...........

**fakturácia:**............, tel.č. ......, email:...........

* 1. Prostredníctvom oprávnených osôb budú zmluvné strany:
	2. organizačne zabezpečovať všetky činnosti súvisiace s plnením tejto Zmluvy,
	3. koordinovať činnosť Zmluvných strán pri plnení tejto Zmluvy,
	4. informovať na vyžiadanie Zmluvnej strany o postupe plnenia tejto Zmluvy,
	5. kontrolovať priebeh a postup plnenia tejto Zmluvy,
	6. pripravovať návrhy potrebných zmien a dodatkov tejto Zmluvy.
	7. Každá Zmluvná strana je oprávnená zmeniť oprávnenú osobu ňou vymenovanú. Túto zmenu je povinná písomne oznámiť druhej Zmluvnej strane bez zbytočného odkladu. Na túto zmenu sa nevzťahuje povinnosť Zmluvných strán uzatvárať dodatok podľa článku 11 bod 11.1 tejto Zmluvy.
	8. Pracovisko NPC P PZ písomne nahlási Poskytovateľovi do troch (3) pracovných dní od podpísania Zmluvy zoznam oprávnených osôb, ktoré môžu konať v záležitostiach odovzdávania a preberania zásielok Poskytovateľovi.

**Článok 10.**

**TRVANIE ZMLUVY A SKONČENIE ZMLUVY**

* 1. Táto Zmluva sa uzatvára na dobu 48 mesiacov odo dňa nadobudnutia jej účinnosti alebo do vyčerpania maximálneho finančného limitu uvedeného v čl. 6 bod 6.1. tejto Zmluvy podľa toho, ktorá skutočnosť nastane skôr.
	2. Túto Zmluvu je možné ukončiť:
1. písomnou dohodou Zmluvných strán, a to dňom uvedeným v takejto dohode; v dohode o ukončení tejto Zmluvy sa súčasne upravia aj nároky Zmluvných strán vzniknuté na základe alebo v súvislosti s touto Zmluvou,
2. písomnou výpoveďou tejto Zmluvy podľa bodu 10.8 tohto článku,
3. písomným odstúpením od tejto Dohody ktoroukoľvek zo Zmluvných strán.
	1. Objednávateľ je oprávnený písomne odstúpiť od tejto Zmluvy v prípade, ak:
4. v čase jej uzavretia existoval dôvod na vylúčenie Poskytovateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
5. táto nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
6. proti Poskytovateľovi sa začalo konkurzné konanie alebo reštrukturalizácia,
7. Poskytovateľ vstúpil do likvidácie,
8. Poskytovateľ koná v rozpore s touto Zmluvou a/alebo všeobecne záväznými právnymi predpismi a na písomnú výzvu Objednávateľa toto konanie a jeho následky v určenej primeranej lehote neodstráni,
9. Poskytovateľ poruší povinnosť podľa bodov 5.3.,5.4.,5.5. a 5.6 článku 5 tejto Zmluvy,
10. došlo k splneniu zákonných dôvodov na odstúpenie od Zmluvy (najmä § 19 zákona č.343/2015 Z.z.).,
11. Poskytovateľ nebol v čase uzavretia tejto Zmluvy zapísaný v registri partnerov verejného sektora podľa zákona o registri partnerov verejného sektora.
	1. Poskytovateľ je oprávnený písomne odstúpiť od tejto Zmluvy v prípade podstatného porušenia Zmluvy zo strany
	Objednávateľa, ktorým sa rozumie prípad, ak je Objednávateľ v omeškaní s úhradou faktúry/faktúr o viac ako šesťdesiat
	(60) dní po lehote ich splatnosti.
	2. Odstúpenie od tejto Zmluvy musí mať písomnú formu, musí sa v ňom uviesť dôvod odstúpenia a musí byť doručené
	druhej Zmluvnej strane v súlade s touto Zmluvou. Odstúpenie nadobúda účinnosť dňom jeho doručenia druhej Zmluvnej
	strane.
	3. Odstúpením od tejto Zmluvy niektorou zo Zmluvných strán sa táto Zmluva zruší ku dňu doručenia odstúpenia druhej
	Zmluvnej strane. Pri odstúpení od tejto Zmluvy si Zmluvné strany ponechajú doterajšie plnenia. Objednávateľ určí
	spôsob vysporiadania ohľadom plnení, ktoré neboli riadne ukončené ku dňu zániku tejto Zmluvy.
	4. Zmluvná strana, ktorá odstúpi od tejto Zmluvy, má právo požadovať od druhej strany náhradu škody, ktorá jej týmto
	konaním vznikla.
	5. Túto Zmluvu môže Objednávateľ písomne vypovedať aj bez udania dôvodu s výpovednou lehotou jeden (1) mesiac.
	Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď
	doručená Poskytovateľovi.

**Článok 11**

**ZÁVEREČNÉ USTANOVENIA**

* 1. . Zmluvné strany sa dohodli, že zmeny a doplnky k tejto Zmluve bude možné uskutočniť iba na základe očíslovaných

 písomných dodatkov, ktoré sa po nadobudnutí účinnosti stanú nedeliteľnou súčasťou tejto Zmluvy.

* 1. Zmluva je vyhotovená v piatich (5) rovnopisoch s platnosťou originálu, pričom Poskytovateľ obdrží dva (2) rovnopisy
	 a Objednávateľtri (3) rovnopisy.
	2. Pre právne vzťahy bližšie neupravené touto Zmluvou sa aplikujú ustanovenia Obchodného zákonníka ako aj ďalšie
	 súvisiace všeobecne záväzné právne predpisy platné na území Slovenskej republiky.
	3. Zmluva nadobúda platnosť dňom jej podpisu obidvomi Zmluvnými stranami a účinnosť dňom nasledujúcim po dni jej
	 zverejnenia v Centrálnom registri zmlúv, ktorý vedie Úrad vlády Slovenskej republiky. Zmluvu zverejní Objednávateľ.
	4. Zmluvné strany vyhlasujú, že s touto Zmluvou boli oboznámené, že nebola uzatvorená v tiesni, ani za iných
	 jednostranne nevýhodných podmienok a na znak súhlasu ju podpisujú.

**Prílohy, ktoré sú neoddeliteľnou súčasťou tejto Zmluvy:**

Príloha č. 1 Opis predmetu zákazky, technické požiadavky

Príloha č. 2 Vzor štruktúrovaného rozpočtu ceny

Príloha č. 3 Vzor označenia prepraviek

Príloha č. 4 Vzor protokolu o počte prepravených zásielok

Príloha č. 5 Informácie o subdodávateľoch

V Bratislave dňa . . . . . . . . . . . V . . . . . . . . . . . . . dňa . . . . . . . . . . . . . . . .

Objednávateľ Poskytovateľ

 . . . . . . . . . . . . . . . . . . . . . . . . . . . . . . . . . . . . . . . . . . . . .

 Príloha č. 1

k zmluve č. SE-VO1-2022/002712- xxx

**OPIS PREDMETU ZÁKAZKY, TECHNICKÉ POŽIADAVKY**

 Príloha č.2

k zmluve č. SE-VO1-2022/002712- xxx

**ŠTRUKTÚROVANÝ ROZPOČET CENY**

Príloha č.3

k zmluve č. SE-VO1-2022/002712- xxx

.

**Vzor označenia prepraviek**

Národné personalizačné centrum P PZ

Vápencová 36

840 09 Bratislava

Samolepiaci štítok (nálepka)

V  Bratislave dňa . . . . . . . . . . . V..................... dňa . . . . . . . . . .

Objednávateľ . . . . . . . . . . . . . . . . . . Poskytovateľ. . . . . . . . . . . . . . . . . .

Príloha č.4

k zmluve č. SE-VO1-2022/002712- xxx

**Vzor protokolu o počte prepravených zásielok**

**PROTOKOL č. ..../2022**

**Zmluva na zabezpečenie doručovanuia dokladov č.** (ďalej len „zmluva“)

 Na základe Zmluvy prepravil (spoločnosť, sídlo spoločnosti (ďalej len „prepravca“) v mesiaci ................

roku 202.. pre potreby Ministerstva vnútra SR, Bratislava (ďalej len „objednávateľ“) ................ (uvedie sa celkový počet) zásielok z Národného personalizačného centra P PZ, Bratislava na adresy uvedené na jednotlivých obálkach.

 V  Bratislave dňa . . . . . . . . . . . V .. . . . . . . . . . . .. dňa . . . . . . . . . .

Objednávateľ . . . . . . . . . . . . . . . . . . Poskytovateľ. . . . . . . . . . . . . . . . . .

Príloha č. 5

k zmluve č. SE-VO1-2022/002712- xxx

**ZOZNAM SUBDODÁVATEĽOV**